
Ja  he  probat  en  moltes  altres  obres  dramàtiques  ori- 
ginals meves,  que  no  tinc  de  apropriar-me  el  mèrit  dels 
altres  per  a  que  prevalesqui'l  meu.  Per  ço,  i  per  que  no 
se'm  califiqui  de  poc  delicat  en  aquest  assumpte,  crec 
molt  del  cas  fer  algunes  observacions  al  oferir  al  públic 
aquesta  obra.  La  nit  de  nuvis  no  pot  dir-se  que  sigui  un 
arreglo.  Sense  gaire  escrúpol  podria  calificar-se  de 
original. 

El  pensament  íandamental  de  l'obra  està  inspirat  en 
V  assumpte  d'un  argument  francès;  és  veritat.  Però  son 
completa  invenció  meva  i  per  consegüent  originals,  els 
tipos  dels  personatges  de  l'obra,  els  caràcters,  la  versi- 
ficació, els  xistos,  enredo  de  Tacció,  el  lloc  de  la  matei- 
xa i  el  principal  joc  escènic  que  el  públic  celebra  en  la 
comèdia.  Per  ço,  al  imprimir  La  nit  de  nuvis,  em  con- 
creto a  estampar  en  la  primera  pàgina  que  la  obra  ha 
sigut  escrita  per  Joan  Molas  i  Casas.* 


Ningú  podrà  traduir  ni  representar  aquesta  obra 
sens  permís  de  la  Societat  Autors  Espanyols,  que 
és  la  única  encarregada  d^  administrar-la,  i  amb  ella 
deuran  entendre's  tots  els  teatres  i  societats  particulars. 

Queden  reservats  tots  els  drets. 

Es  propietat  dels  hereus  de  l  auton 


AL  MEU  ESTIMAT  AMIC 
el  distingit  doctor  en  medicina 

D.  ENRIC  GELABERT 


Era  la  nit  de  Juliol  de  1881. 

Én  un  dels  teatres  del  Passeig  de  Gracia  s'es- 
trenaba  una  sarsuela  d^aparato  escrita  per  mí  i  de- 
dicada a  tú  en  testimoni  de  l'amistat  que  de  tants 
anys  ens  lliga. 

Aquella  sarsuela  no  và  anar  prou  bé  Massa  sabs 
las  moltes  circumstancies  que  varen  contribuir  a 
que  la  obra  no  tingués  el  bon  èxit  que  era  d'espe- 
rar, i  prou  las  va  fer  notar  la  prensa  séría  de  aques- 
ta capital,  que  va  senyalar  com  a  únic  defecte  del 
méü  llibre,  el  de  ser  massa  sóbrio  en  son  argument 
dejulio  Verne. 

Ja  veus  lo  que  t'hi  dedicat,  —  vaig  dirte  jo  al 
trobar-te  en  el  teatro  el  dia  d'aquell  estreno. 

—  Massa  ho  veig  i  ho  comprenc  tot,  —  vas  con- 
testar-me tú. 

—  te'n  dedicaré  un  altre;  -  jo't  vaig  dir 
allavores. 

Avui  cumpleixo  el  que't  vaig  prometre.  Et  de- 
dico La  nit  de  nuvis,  i  te  la  dedico  l'endemà  de  son 
estreno,  es  a  dir,  quan  el  públic  amb  sos  aplausos 
i  la  premsa  tota  amb  sos  elogis,  han  sancionat 
son  èxit  extraordinari. 

Accepta,  amic  Gelabert,  aquesta  dedicatòria, 
com  un  petit  testimoni  del  molt  afecte  que't  pro- 
fessa 

L'Autor 


Barcelona,  18  d  Abril  de  1883 

Elvira  .  .  . 

D.^  Paula  (*) 
D.  Ignasi .  . 

ACTORS 

D.""  Carme  Parreno 
Srta,  Catarineta  Fontova 
D. ^  Josep  ha  Rizo 
D.  Lleó  Fontova 

-  Hermenegild  Goula 

-  Frederic  Fuentes 


(*)  Per  deferència  al  autor,  la  primera  actriu  de  caràc- 
ter de  la  companyia  castellana  del  Teatre  Romea  donya 
Josepha  Rizo,  va  desempenyar  el  paper  de  «D.^  Paula» 
que  sempre  deu  coníiar-se  a  una  actriu. 


Dreta  i  esquerra,  la  de  r  actor  . 


V  acció  comensa  a  les  onze  de  la  nit  i  acaba  a  les  quatre 
de  la  matinada. 


ACTE  ÚNIC 


Una  luxosa  sala-dormitorL  Un  bonic  llit  de  ferro 
amb  pabelló,  a  la  part  esquerra  del  forOy  sense 
ésser  arrambat  a  la  paret,  puig  ha  de  poguer  pa- 
sar-se  pels  costats.  Una  tauleta  al  costat  del 
llit  amb  ampolletes,  frasquets,  pots,  etc,  etc,  i  un 
rellotge  despertador.  Al  mig,  xamaneia.  Alfons 
dreta,  una  porta  i  un  altre  de  lateral  a  la  mateixa 
part  dreta.  Dos  portes  laterals  a  l  esquerra.  Cor- 
tihatges.  Alf ombra.  Cadires.  Poltrones.  Un  ar- 
mari a  la  dreta.  Un  globo  de  xinxeta  encès  en  la 
tauleta  de  nit.  Una  taula  tocador  amb  mirall  a 
r  esquerra,  i  sobre  d' ella,  candelabres  amb  espel- 
mes, i  una  palmatoria.  Un  llum  de  petroli,  en 
quinqué  de  peu,  il·lumina  la  escena. 


ESCENA  PRIMERA 


Surten  Ramona  /  Antonet  per  la  porta  del  foro. 

Ram.         Vina,  vina,  gat  dels  frares, 

i  esplica  què  t'ha  passat. 

íA  què  vens?  Ja  son  les  onze... 
Anton.       íAí,  Ramonal  |Estic  malalt! 
Ram.         ía  't  feia  en  aquestes  hores 

en  el  quartel  de  Sant  Pau. 
Anton.     Oh!  Prou.  Ja  hauria  de  ser-hi, 

més  no  hi  soc.  Aquí  està'l  cas, 

lEm  persegueixen!  lem  busquen! 

ihé^m  deixaràs  amagar? 

Ram,         Noi,  això  és  un  compromís. 
Anton.      iDéu  meu!  iQué  soc  desgraciat! 

Digues  que  tú  ja  esperabes 

que  fós  caloio,  està  clar; 

com  quel  pintasans  et  busca, 

tú  deus  volé  al  pintasans. 
Ram.         iNo,  Tonet;  soc  tota  teva! 

]a  amb  ta  tia  ho  vem  parlar. 
Anton.     Ca!  En  los  casos  apurados 

se  conoce  la  amistad. 

i  are  que'm  veus... 
Ram.  Bueno;  esplica^t: 

després  a  mi'm  sentiràs 

i  resoldrèm  el  que  importa; 

però  té  de  ser  volant 

perquè  avui  no  soc  com  antes. 
Anton.      dQuè  t'han  fet?  íQuè  t'ha  passat? 
Ram.         Parla  tú  i  en  quan  acabis. 

parlaré  jo. 
Akton.  Doncs  ja  sabs 

que  soc  mozo  del  sorteo, 

que  vaig  treure  número  alt, 

i  que  per  culpa  d' un  pillo 

que  ants  d' ahir  va  desertar, 

jo  he  tingut  de  presentar-me. 
Ram.         ^Potser  no  t'has  presentat? 
Anton^      Massa:  he  anat  a  l' Audiència 

aquest  dematí  a  dos  quarts 

de  deu,  he  entrat  tot  campaníe 

SL  dintre  un  tancat  de  bancs, 

i  al  mig  hi  había  la  mida 

que'm  tenia  d'amidar. 

jjo'm  pensaba  no  arribar-hi, 

però,  noia,  n'he  passat! 

I  això  que  m'he  tret  les  mitjes 

i  m'he  fet  afeità  el  cap. 

(Treient-se  el  barret  i  ensenyant  el  cap  afei- 
tat  com  porten  els  quintos  curts.) 
Ram.         Ta!  la!  [al  {Sembles  un  frare; 

un  Sant  Antoni  acabat! 
Anton.     Sí,  sí,  riute^n.  AUavores 

m'han  fet  entrà  a  un  quarto  gran, 

on  ja  hi  había  altres  quintos 

vestits  com  el  pare  Adam, 

i  un  cabo  m'ha  dit:  — Desnúdate! 

jo  l'he  cregut  i,.,  tris  tras.... 

Ram. 
Anton. 


Ram. 
Anton. 


Ram. 
Anton. 


Ram. 
Anton. 


com  el  dia  que  vaig  neixé, 
en  pelo,  com  els  caballs 
que  monten  al  circo  Eqüestre 
aquells  homes  que  fan  salts. 
Dos  metjes  per  falta  d'  un 
m'han  mirat  i  remirat, 
i  al  últim  han  àii:— Soldado! 
(i«Soldaí>y,  d^on? 

jDona,  ca! 
Han  volgut  dir  «soldat  d'armes», 
que  soc  bò,  que  estic  com  cal: 
ja't  pots  casar  descansada, 
£et  consta  que  estic  ben  sà? 
Fins  are  no  veig... 

Llavores 
m'han  fet  sortir;  m'han  posat 
en  una  fila  de  quintos... 
iquina  fila  tots  plegats! 
Habèm  sortit  de  la  Audiència 
i  pe'ls  carrers  dos  soldats 
ens  han  dut,  iquina  vergonya! 
Però  deus  haber  tornat 
a  vestir-te . . .  (Ingènua.) 

\ï  es  clar,  dònal 
Ens  han  portat  a  Sant  Pau. 
En  sent  allà  he  dit  a  un  cabo 
que  l'hi  daria  dos  rals 
si'm  deixaba  arribà  a  casa 
i  ell  m'ha  dit:— Bueno:  te  vas. 
però  a  las  siete  es  la  lista 
y  tú  no  PUEDAS  faltar. 
He  sortit  i  encare  és  l'hora 
que  an  el  quartel  no  he  tornat. 
£Per què? 

iQuè*t  diré?  Ja  hi  era 
ben  aprop...  eren  tres  quarts 
de  set,  ja  era  fosc...  plovia... 
i  no  més  al  contemplar 
el  centinella  que  estaba 
a  la  porta  embolicat 
amb  la  flassada,  i  al  veure 
que  per  culpa  d'aquell  trufian 
jo  tinc  de  fer  de  guerrero, 
he  dit:  — té:  jno  hi  vull  anar! 
doble  derecha  y  ja  la  Rambla! 
Paso  redoblado  y  ar! 

Ram.         Mal  fet. 

Anton.  Ja  me'n  penedia 

després,  però  iqnè  hi  faràs? 

me'n  he  anat  corrents  a  casa; 

la  tia  s'  ha  esparverat, 

i  ha  dit:— Vindràn  a  agafar-te, 

i  si  ets  aquí,  et  trobaràn.— 

A  la  casa  de  dispeses 

d'aquí  prop  m'ha  acompanyat. 

Ta  estaba  a  punt  de  dormir-me, 

quan  sento  que  truquen— pam!— 

miro  pe'l  balcó  i  |Ramona, 

jo'ls  he  vist,  jo'ls  he  mirat! 

idos  polissons  que  sens  dupte 

em  venien  a  agafar! 

Han  entrat  i  amb  la  flassada 

io  al  carrer  m'he  anat  arriant. 

Llavors  [cames  ajudeu-me! 

carré  amunt  sense  parar; 

al  sè  aquí  al  devant,  oberta 

he  vist  la  porta  d' abaix; 

he  pujat,  i  aquí'm  tens,  noia, 

que  si'm  troven,  jadéu  cap! 

Considera  de  quin  modo 

ho  arreglen  els  militars; 

considera  que  aquell  cabo 

deu  estar  molt  enrabiat; 

i  per  últim,  considera 

que  tú  amb  mí  t'has  de  casar, 

i  si'm  maten  jadéu  boda! 

ladéu,  tirar  trona  avall! 

jabur,  confits  i  refrescos!  - 

ialante,  ditxa  i  la  mar! 

puig  si  avui  he  entrat  en  vida 

en  la  caixa  dels  soldats, 

demà  passat  potser  que  entri 

en  la  caixa  d'enterrar. 
Ram.         Noi,  jo  no  soc  la  mestresa. 
Anton.      Donya  Flora  ja  ho  voldrà. 

Ja'm  coneix. 
Ram.  íQui  sab  on  para! 

Tinc  amos  nous. 
Anton.  Es  estrany... 

aquests  sillons,  les  cortines... 
Ram.         £l  el  llit?  {Pausa.  Ell  el  mita) 

Anton.  Si  que  no  és  igual... 

Ram. 

Anton. 

Ram. 

Anton. 

Ram. 

Anton. 


Ram. 


Anton. 

Ram. 

Anton. 


Ram. 


Anton. 
Ram. 


Anton. 
Ram. 


Anton. 
Ram. 


Sembla  que 'Is  àngels  hi  cantin. 
Un  dels  mobles  nous  que  hi  ha. 
No  ho  entenc. 

Es  un  misteri. 
No  m'ho  habíes  esplicat. 
iSi  no*t  veia! 

Ja  tens  raó; 
amb  tot  això  del  quintar  .. 
digues,  digues... 

Donya  Flora 
vivia,  com  tú  ja  sabs, 
amb  son  marit. 

Don  Ignasi. 

HI  mateix. 

I  Aquell  pelat 
de  la  perruca!  íElla  jove, 
i  ell  tant  vell  i  tant  estrany! 
Tot  sovint  venia  a  veure'ls 
aquell  cosí,  don  Tomàs; 
el  marit  ja'n  sospitaba, 
quan  un  dia,  tot  plegat 
el  senyó  arriba,  i  iva  haber-hi 
aquí  un  gran  tarrabastall! 
Ell  i  ella  van  tenir-se-les. 
—  InfieU—  deia  ell  molt  cremat. 
£L'hi  deia  «infiel».  .? 

Vés;  figura't! 
I,  amiga,  al  mateix  instant 
el  senyor  fa  la  maleta 
i  se'ns  en  va  T endemà 
cap  a  Roma. 

íA  veure'l  Papa? 
A  distreure's,  a  viatjar. 
Llavors  don  Tomàs  a  n'ella 
la  va  deixà  al  mig  del  fang. 
Ella  d'allò  penedida, 
com  per  vies  d'un  company 
va  sabé'l  carrer  on  vivia 
a  Roma  el  marit,  £què  fa? 
l'hi  escriu  dient  que  la  perdoni. 
il  no  la  va  perdonar? 
No'n  va  rebre  cap  contesta. 
Llavors  el  seu  advocat, 
don  Ramón,  va  aconsellar-li 
que,  per  no  fer  murmurar, 
se'n  anés  de  Barcelona, 

i  ell  mateix,  per  ser  galan, 
es  va  prestà  a  acompanyar-la; 
i  així  un  dia  tot  plegat 
em  crida  i*m  diu:— Ramonal 
Demà  mateix  jo  me*n  vaig. 
Vente'ls  mobles;  el  que'n  treguis 
ja  m'ho  daràs  en  tornant.— 
Cap  a  Madrit  tota  fresca 
amb  don  Ramón  se'n  va  anar. 
Anton.  Vaja! 

Ram.  Jo  vaig  posar  rètol 

al  balcó,  quant  Tendemà, 

per  veure  si'l  pis  li  feia, 

va  veni  un  jove  el·legant. 

Se'l  mira,  em  diu  que 's  casaba; 

l'hi  dic  jo  si'm  vol  comprar 

els  trastos,  això  l'hi  llama, 

—tant  en  vui, — tant  me'n  daràs:  — 

quedèm  entesos  i  lloga 

el  pis,  es  queda'l  moblat, 

an  a  mi'm  pren  per  cambrera... 

i  aquí  tens  el  que  fa'l  cas. 
Anton.      £1  s'ha  casat  ja? 
Ram.  Aquest  vespre. 

Fan  ara'l  refresc  i  ball 

a  la  fonda,  i...  ja  ho  veus...  mira, 

d'aquí  una  estona  vindràn 

els  dos  nuvis... 
Anton.  Sí;  ja  miro 

que  està  apunf  el  cadafalc.  {Mirant  el  llit) 
Ram.         ]a  ho  veus 
Antom.  i  si'ls  enteressip.,. 

Ram.         No  està  bé;  vès  què  diràn. 
Anton.      Doncs  bé  hi  té  d'  habè  algún  medi. 
Ram.         No  més  un  i  és  exposat. 

En  aquell  quarto  on  s'hi  desen 

trastos  vells,  hi  ha  un  matalàs. 

Vés,  i  tanca't  en  el  quarto.., 
Anton.      Com  un  trasto. 
Ram.  Fins  demà. 

Anton.      il  si  vé  la  policia 

i  registra  i  vol  entrar? 
Ram.         Hi  ha  una  finestra  que  dona 

a  la  sala  del  detràs. 
Anton.      Es  que  ..  per  si  han  vist  que  entraba... 

jo  trobo  més  ben  pensat 


-  11  - 


que  vingués  an  el  teu  quarto  . 

seria  més  segur,  sabs? 

perquè  allí  no  hi  entrarien 

per  respecte  a  la  moral. 
Ram.         i  Gutiérrez,  no  Vemholiqnhl  {Amb  ónfasls.) 
Anton.      ja'm  tracta  a  lo  militar. 

iSi  tens  la  sal  de  Cardona 

i  del  Pinoso  al  plegatl 

[Periquito  de  !a  gàbia 

del  meu  cori  |llorito  real! 

(Volent-la  abrassar.  Ella  s'  aparta.) 

jPensament  únic  que  brota 

al  meu  test,  que  és  aquest  cap, 

i  fa  surtir  me  del  test..! 

iQuina  gràcia!  i  jquin  mirar! 

í Ai,  si'ns  trobéssim  al  puesto 

{Acostant-s'  hí  molt.) 

d'aquets  dos  que  are  vindran! 
Ran.         «lAntonio  Comas!»  (Seria.) 
Anton.  «Presente.» 

(  Cuadrant-se.) 

Ram.         «Descansen  en  su  lugar» 
Anton.  Corriente. 

(Timbre  lluny.) 

Els  dos  Ai!  Ai! 

Ram.  Ja  truquen. 

Anton.      jDeu  ser  que  m'han  vist  entrar! 

Ram.         Seran  els  nuvis.  Amaga't, 

Anton.      i  Ai,  noia!    (Anant-se  n  per  la  porta  dreta.) 

Ram.  Corre!  ija  va! 

(Han  tornat  a  trucar.) 
(A  Antonet:)  Tanca.         (Tornen  a  trucar.) 

No  tenen  espera. 
Ni  que 'Is  punxessin,  caràm, 
Surt  pel  foro,  i  entra  desseguida  amb  Teo- 
dor. 


ESCENA  11 


Ramona  /  Teodop,  vestit  de  nuvi 

Teod.        jSembla  que  ho  facis  esprés! 

Un  hom'  no  te'l  temps  que  vol. 
Ram.         lAi,  ai!  iQué  vé  a  dormir  sol? 

Tkod 


Ram. 
Teod. 
Ram. 
Teod. 


Ram. 
Teod. 


Ram. 
Teod. 


Ram. 
Teod. 


Ram. 
Teod 


Ram. 
Teod. 


Còm?  jNo  faltaria  més! 
Fujo  i  torno:  no  més  vinc 
pe 'Is  abrics  d'ella;  ho  va  envià 
tot  aquí... 

Oh!  il  fret  en  fa! 
No  sé  que  ho  fa;  io  no'n  tinc. 
{Què  ja  han  acabat? 

No.  Encara 
els  convidats  son  allà. 
Mai  se'n  acaben  d'anà. 
Volen  ballà  i  fer  gatzara. 
No  sé  com  no  estàn  veient 
que  fan  nosa,  ;que  gorreros! 
Sort  que  acaben  uns  llanceros 
i  se'n  aniràn.  ibon  venti 
A  l'últim  vindré  amb  la  meva 
costella!  jla  meva  dóna! 
Que  sigui  la  enhorabona. 
Gràcies,  noia,  en  \idsiiey2i. (ButxaqueJanL) 
Bé,  ja  ho  trobarèm  tot  junt. 
No  tinc  menuts  are. 

Cal 

La  la  la  la  la  la  la. 

Canta  el  duo  final  de  ^<La  Favorita.» 
Ja  veig  que  tot  està  apunt. 
No  més  hi  faltèm  nosaltres. 
I  Aisò  sembla  un  paradís! 
iRamona,  que  soc  felísl 
Per  molts  anys. 

[Acció  de  buixaquejar.)  Bé;  dom  les  altres 
botines,  que  ja  no  puc 
aguantar  més...  iquin  pati! 
cQuè  les  ha  estrenades? 

Sí. 

Estreno  tot  el  que  duc 

Aquest  tratje  és  fet  esprés; 

Això  a  les  vuit  s'acababa.        {El  barret.) 

ifo't  flic!  Si  avui  no  estrenaba, 

{quan  voldries  que  estrenés? 

Però  {què  fas?  {Què  hem  de  riure? 

Porta  les  botes  aquí. 

iOn  les  ha  deixat? 

Allí. 

Prop  de  la  taula  d'escriure. 

{Ramona  surt  i  entra  amb  les  botines  ) 
Si  no  hi  ha  com  ser  casat. 

(Passejant  per  V  escena.) 

{Mare  de  Déu,  que  embusteros 

els  que  diuen  amb  tants  fueros 

que  un  marit  és  desgraciatl 

La  la  la  la  la  la  la.        {Canta  «íNorma»,) 
Ram.         Si  és  servit:  aquí  les  té. 
Teoc.        Vinguen.       {Pren  les  botines  i  s' assenta,) 
Ram.  Tot  haurà  anat  bé 

quan  les  pega  per  cantà. 
Teod        Pués,  no  hi  ha  anat  gaire,  mira: 

sempre  hi  han  d' haber  disgustos; 

hi  ha  caràcters  tan  adustos... 

Ai!  iDéu  meu!  |Un,  ni  respira! 
(Habent  estirat  una  botina  que  no  segueix,) 
Ram.         íEs  dir  que  s' han  disputat? 
Teod.        No,  perquè  he  sigut  prudent: 

els  parents  d'ella  son  gent  {Amb  despreci.) 

que  saben  la  urbanitat 

per  les  cubertes. 
Ram.  iPer  què? 

Teod.       Ai!  ;  Ja'n  tinc  una  de  fora!  {Per  la  botina,) 

Pués  ha  passat  que  en  sent  Thora 

d'anant-se'n  a  la  Mercè, 

sense  mirar  parentel·les 

tots  els  de  la  seva  banda, 

han  omplert,  imanda  quien  manda! 

berlinès  i  carretel  les; 

i  jo  m' he  vist  en  V  afront 

de  que  'Is  meus  parents,  es  clar, 

s'han  tingut  d'engiponar, 

i  gràcies,  en  el  faetón. 

Jo  baix  l'hi  he  tirat  en  cara: 

ella  ha  tingut  Uenga  i... 
Ram.         {Rep  robant-ho.)  Bravo! 
Teod.        Ja't  dic:  |per  menos  d'un  xavo, 

contestaba  que  «no  pare»! 
Ram.         Ca!  Està  massa  enamorat. 

i  ja  sabèm  que  l'amor... 
Teod.       Tot  ho  vence,  sí,  senyor, 

i  m'ha  vensut,  m'ha  passat. 
Ram.         Ah!  {Rient.) 
Teod.  La  sogra  ens  ha  dat  trull: 

s'ha  desmaiat,  i  és  tossuda, 

allà  plora  i  sembla  muda 

i'm  mira...  aixís...  de  reuU. 

iJa  comença  a  ser  la  meva 

pesadillal 
Ram.  (íQué  vindrà? 

Teod.       |No'n  faltaba  d'altrel  Cal 

Sort  que's  queda  a  casa  seva. 

(Alçant-se  calçat  de  nou.) 

Ai!  ija  he  tornat  a  la  vida! 

La  la  la  la  la  la  la. 

{Cantant  el  vals  dels  toreros  de  cLa  Tra- 
viata.») 

{De  repent.)  Ah!  Tú  ja  H  pots  retirà: 

veste'n  al  llit  desseguida. 
Ram.         {I  qui'ls  obrirà? 
Teod.  També 

tens  raó;  veuràs:  dom  la  clau 

i  veste'n  al  llit  jau,  aul 

|Les  dotze!  {Mirant  el  rellotge  ) 

Ram.  la  esperaré. 

Teod.       Ca!  Ens  hem  de  llevà  a  les  quatre. 

Fet  i  fet,  a  la  una  aquí. 

Son  tres  hores  de...  dormi 

I  Vés  què  son!  No'n  falta  d^atre 

que  tú  me'n  quitis  mitja  hora 

fent  cumpliment...  Nada,  nada. 

iLa  clau! 

Ram,  Per  'qui  la  he  deixada. . .  (Buscant.) 

(I  doncs,  qué  marxen  afora? 
Teod.        Sí:  la  mamà  no  ha  pogut 

venir,  i  escriu  que'ns  espera. 
Ram.         (lAi,  Deu  meu!  ]o  sé  que  hi  era.) 

(Per  la  clau.) 

Teod.        Ah!  S'ha  de  ser  pre vingut, 

{Anant  a  buscar  el  despertador  de  la  tauleta 

de  nit.) 
arreglem  al  <f^vigilante.» 

{Dant  corda  al  despertador.) 
A  les  quatre...  ri  ri  ri... 
Ram.         jAi,  Déu!  jSi  la  tinc  jo  aquí! 

(Trovantse  la  clau  a  la  butxaca.) 
Teod.        Bravo!  Vinga!  (Prenent  la  clau.) 

Vaja.  <Alante!»  {Anant-se'n.) 
Ram.         (I  se'n  va  sense  l'abric? 
Teod.        i  Ai,  tens  raó!.,  ^a  on  deu  sé? 

(Buscant  distret  pe'l  llit.) 

Ram  dA  on  busca? 

Teod.  |Si  no  sé 

el  que'm  faig  ni  lo  que'm  dic!  (Buscant.) 

Ram.         Sent  cosa  d'ella  ho  tindrà 

tancat  a  la  calaixera. 
Teod.        lust,  sí,  ia  m'ha  dit  que  hi  era. 

(Anant'Se'n  ràpidament  per  la  porta  es- 
querra.) 
Ram.         ;  Vol  un  llum? 
Teod.        (Dins.)  La  la  la  la. 

Ram.  Vaja!  (Rient.) 
Teod.  (Sortint  amb  els  abrics  al  bras.) 

Un  marit  és  molt  caio. 

Fa  de  tot,  quan  té  salut. 

Mira:  el  dia  del  debut 

ja'm  toca  fer  de  lacaio. 
Ram.         i  Visca  la  tranquilitatl 
Teod.        Ail  jEl  cor  com  me  palpita! 
Ram.         Ia  sab  que  se  '1  felicita. 
Teod.        Sí...— ja  sé  que  no  t'hi  àsii.., —(But xa queja 
i  diu  de  repent.) 

I  ]o  no  sé  que  fas  parada! 

iQuin  posat  de  senyo  Antón! 

Vés!  Procura  agafà'l  sòn. 
Ram.         Ja  esperaré. 
Teod.  iQue  ets  pesada! 

Ram.         Pot  necessitar-me  a  mi 

la  senyoreta...  mediti... 
Teod*        |Per  lo  que  ella  necessiti, 

ja  hi  seré  jo!  Vetoaquí. 

La  la  la  la  la  la  la. 

(Se'n  va pe'l  foro,  cantant  la  Marsellesa.) 


ESCENA  III 
Ramona 


Vaja!  Encare  ha  tingut  sort 

r  Antonet;  ells  marxaràn 

i  ni  se'n  adonaràn. 

Pobret!  | M'estima  de  cor! 

Are  no'ns  podrèm  casar 

fins  que  ell  tingui  la  llicencia... 

Bueno...  esperarèm...  j^ciencia!  (Trista.) 

Bah!  Tornèm  a  repasar 

si  hi  ha  tot  el  que'm  va  dir... 

(Anant  a  la  tauleta  de  nit.) 


-  16  - 


L'aiguanaf,  pot...  tot  està. 
La  palmatoria.  .  és  allà. 
Ja  me'n  puc  anà  a  dormir. 

{Pren  el  quinqué  i  se'n  và  per  la  primera 
porta  esquerra.) 


ESCENA  IV 
DoN  Ignasi 

(La  escena  ha  quedat  fosca,  destacant  la  cla- 
ror del  llum  de  xinxeta.  Pausa.  Se  sent 
cantar  un  gall.  Altre  pausa.  Entra  peH 
foto  don  Ignasi  amb  tota  precaució.) 
Ign.  Es  tot  fosc...  Floral  Floreta! 

{Cridant  a  mitja  veu.) 

Ja  tens  aquí  al  teu  Ignasi..! 

Potser  ja  dorm.  .  Casi  casi 

que  sí.         {Encén  un  misto  i  mira  al  llit.) 
No  hi  és.  La  pobreta, 

veient  que  jo  mai  venia, 

per  donar-se  algún  recreo, 

se'n  haurà  anat  al  Liceo, 

com  de  costum,  amb  sa  tia. 

Doncs  si  no  hi  és,  se  T  espera 

{Torna  a  cantar  el  gall.) 

Deu  sé  tart,  que  aquest  gall  canta... 

Al  sentir-lo  tot  m'espanta: 

em  recordo  de  Sant  Pere. 

iQuè  sorpresa  quedarà 

quan  aquesta  porta  passil 

lEs  veu  que,  faci'l  que  faci, 

jo,  mai  la  podré  olvidàl 

jl  què  hi  farél  (Si  és  tant  mona! 

jté  aquell  modo  de  mirar! 

jaquella  gràcia  al  parlar! 

i  lés  tant  fina!  {tant  bufona! 

Me  la  va  fer  crespa,  és  cert. 

Prou  vaig  voler  jo  fer  Thome 

anant-me'n  a  viure  a  Roma 

per  olvMà  aquest  cap  vert, 

però,  ca!  no  me'n  distreia. 

Per  divertir- me  i  variar. 

a  Nàpols  me  *n  vaig  anar 

com  don  Juan  Tenorio  feia; 

i  ca!  mai  vaig  olvidar-la. 

Cap  a  Venècia...  tampoci 

i  quan  ja'm  faltaba  poc 

per  tornà  aquí  i  abrassar-la, 

rebo  la  carta  adorada  .. 

Pobretal  |Mansa  paloma! 

Me  la  havia  enviada  a  Roma 

i  va  venir  retrassada. 

Em  demanaba  perdó, 

i...  ^què  había  jo  de  fer? 

Agafà'l  carril  primer, 

dar-li  la  benedicció, 

Are  acabo  d'arribar 

i  era  trist  esperà'l  dia; 

tenint  la  clau  com  tenia 

no  m' he  volgut  esperar., 

íQuè'm  fa  que  aquell  que'm  coneixi 

em  digui  que  soc  un  asa? 

{Si  ella  és  la  reina  de  casal 

iQui  no  rhi  agradi  que  ho  deixi I 

jl  després!  Tot  ho  he  pensat; 

si  un  altra  dóna'm  volia, 

bona  tampoc  ho  seria 

volent-me  sent  jo  casat. 

No  poguent  tenir-la  bona, 

i  estimant,  ja  estic  resolt: 

qualsevol  per  qualsevol, 

ja  trio  a  la  meva  dóna  (Pausefa,) 

Sortiré  a  la  balconada, 

i  en  veient  que  vé,  em  presento. 

I Quina  sorpresa!  Molt  tiento 

que  per  'qui  aprop  dorm  la  criada. 

(Se'n  va  poc  a  poc  i  caminant  de  puntetes 
per  la  segona  porta  esquena.  Torna  a  can- 
tar el  gall.) 


ESCENA  V 
Teodor,  Elvira  /  Donya  Paula 

{Aquesta  última  està  molt  trastornada;  porta 
el  mocador  a  la  mà  i  plora  tot  sovint. 
Elvira  vesteix  de  núvia.  Teodor  enira  pri- 

mer  portant  iin  misto  encès  a  la  ma,  i  amb 
ell  encén  una  espelma  del  candelabre. 
il·lumina  P  escena.) 
Teod.        Per  'qui.  Ja  podèu  entrar. 

Vaja,  animi's,  donya  Paula. 
(íDitxosa  sogral  ha  volgut 
venir  de  totes  passades!) 
Elv.         Assentat,  mamà,  i  no  ploris. 

(Paula  s  assenta  maquinalment.) 
Teod.        la  la  ha  acompanyada  a  casa.    (A  Paula.) 
£Està  contenta? 

(Paula  amb  el  cap  senyala  que  «sí»,  i's  posa 
el  mocador  als  ulls.) 
Elv.  Bé;  veus? 

la  plores  altra  vegada. 
Teod.        Si  m'hagués  cregut  a  mí 

no  passaria'l  que  passa. 

Ja  l'hi» he  dit:— No  vingui,  dóna, 

jo  ja  rhi  faré  de  mare.— 

Però,  cal  ha  volgut  venir, 

i,  es  clar,  com  té  de  tornar  se'n 

desseguída,  ho  sentirà 

més  que  ho  haguera  sentit  antes. 

Veu?  Si's  'gués  quedat  allí, 

tot  això  s'estalviaba. 
Elv.         Mamà!  En  Teodoro  m  estima: 

ino  has  vist  del  modo  que'm  tracta? 
Pau.         Ail  (Suspirant.) 
Elv.  Mamàl 
Teod.  jL'hem  feta  bona! 

Elv.         i  està  tota  trasportada. 
Teod.        £Vo1  un  xiquet  d'aiguanaf? 

(Anant-la  a  buscar  a  la  tauleta.  Paula  diu 
que  «no»  amb  el  cap. 
Elv.         Diu  que  no  jl  el  pols  l'hi  salta! 

( Teodor  es  deté.) 

Mira. 

Teod        (Polsant  a  D.^  Paula.)  Si,  bé,  son  els  nervis. 

Ja  sé'l  modo  de  curar-la. 
Elv.  Còm? 

Teod.        (.4  Paula.)  Digui:  cun  cop  a  la  vida 
vol  creure  a  un  boig? 

(Paula  senyala  que  «si».) 
Donques,  vaja. 
Donguim  el  braç:  l'acompanyo 
a  casa  seva,  que  amb  ànsia, 

Pau. 

Elv. 
Teod. 

Elv. 

Teod. 
Elv. 


Teod. 

Elv. 
Teod. 


Elv. 
Teod. 


Elv. 

Pau. 

Elv. 

Teod. 

Elv. 

Teod. 


perquè  hi  tarda  tant  a  anar, 
ja  deu  estar  ta  germana. 
Es  fica  al  llit  desseguida, 
i  quan  està  ben  tapada, 
rhi  porten  una  tasseta 
de  tila  o  de  valeriana. 
Ail  {I  queda  amb  el  cap  abatut  sobreH  mo- 
cador apoiada  en  un  bras  a  la  poltrona.) 
iQnè  té? 

Bé,  bueno  doncs,  (ía  enfadat.) 
per  vostè  fa. 

Jo  pensaba  (A  Teodor.) 

que  podríem  fé  una  cosa. 
Digues,  però  ja  m'esbares. 
Que  la  mamà^s  quedi  aquí: 
dormirèm  al  llit,  nosaltres, 
i  itú  rail  ja  estaràs  bé 
al  sofà  de  T altra  sala. 
iQnè  hi  dius? 

iQue'm  sembla  mentida 
que  pensis  tant  poc! 

Bòl  ii  are? 
Sí,  perquè...  havem  de  marxar... 
ens  hem  de  llevà  a  les  quatre.,, 
ella  estaràjal  primer  son 
i,  tenint  de  despertar-la, 
l'hi  torna  a  veni'l  disgust... 
i  ploraràs  i  acompanya-la; 
i,  iplorant  i  fent  el  ximple, 
vejam  si'l  tren  ens  escapa! 
També  trobo  que  tens  raó. 
I  es  clar,  dóna;  jsi  ella  hi  guanya! 
£Vol  anar-se'n?     (Paula  senyala  que  «sí».) 

Doncs  corrent, 
dongui'm  el  braç  i  coratge! 

{Paula  Vhi  dona  maquinalment.  Elvira 
l  ajuda  a  aixecar.  Quan  està  dreta,  Paula 
mig  abrassa  i  fa  un  petó  a  sa  filla,  s'afecta  i 
torna  a  sentar-se  amb  mitja  basca.) 
Ja  l'estimo  per  ço... 

Ai!  (Desmai.) 
Ai! 

iJa  va  la  tercera  basca! 
Porta,  porta  Paiguanaf. 
Vès  si  he  fet  bé  de  comprar-ne. 
Té;  i  que  ensumi  això. 


-  20  ~ 


Elv. 

Teod. 

Elv. 
Teod. 


Elv. 
Teod. 


(Dant-li  un  altre  frasquet.) 
Mamà! 

Anima't... 

Si  ja  rhi  passa. 

(Paula  va  refent-se  i  plora,) 
i  Pobra  mare!  (Plora.) 

jAparta't,  vés, 
que  acabes  de  trastornat-lal 

(Treient  a  Elvira  de  prop  de  donya  Paula» 
Elvira  arrenca  a  plorar  i  assenta  a  la  pol- 
trona de  l  altre  costat.  Les  dugués  ploren 
Quadro. 

iTant  que  m'estima!  Jil  ji!  (Plorant.) 
(Al  mig.)  iNo  més  aquesta 'm  faltaba! 
li  per  ço  he  fet  V  ós  tres  anys? 
ll  per  ço  és  que  un  home's  casa? 
(i)       Mentres  les  dugués  senyores  que  han  aca- 
bat de  plorar,  estan  abatudes  en  les  poltro- 
nes, Teodor  diu  per  sí,  amb  furor  creixent.) 
Enamora't:  desseguida 
—[Parli  a  la  mamà!— et  diu  ella. 
Vesten  a  veure  la  vella; 
explica  la  teva  vida. 
iNi  la  policia  anglesa 
llavores  s'informa  tant! 
il'hi  diuen  que  ets  un  bon  Jan? 
[a  vas  bé:  ja  tens  promesa. 
Anar  per  tot  ja  podràs 
amb  ella  iperò  repares 
que  sempre 't  fa  fé'ls  Madgyaras, 
la  sogra  que't  vé  al  detràs! 
Cansat  d'això,  et  dones  manya 
i  vols  casar-te  corrents; 
jvinga  ensenyar-te  al  parents 
igual  que  una  bèstia  estranya! 
Compra  joies,  icosa  bona! 
lloga  pis,  senyala  dia; 
vesten  a  la  rectoria; 
deixa't  bescantà  en  la  trona. 
Passa  vuit  dies  molest; 
ja  ha  arribat  l'hoia,  ja  és  are. 
Ija  rhas  dit  aquell  «Sí,  pare»! 


*  (^)  Des  d'aquí  fliïs  a  arribar  a  r altra  estrella,  pot  suprimir-se 
en  la  representació. 

iPerò  encare  no  estàs  llest! 
Dona  sopà:  aguanta  i  calla 
bromes  que  pesades  son; 
jsi't  sents  un  préssec  al  front, 
contesta  tú  amb  una  rialla! 
1  quan  tots  ja  s'han  cansat, 
quan  tú  H  crèus  teni'l  consol 
de  quedà  amb  la  núvia,  sol, 
gosant  de  felicitat, 
et  trobes  ;com  ara  jo! 
I  Amb  dos  fantasmes  que  ploren! 
jVeiam  a  qui  no  acaloren! 
Veiàm  si'l  que  aguanta  això 
no  té  prou  motiu  encare 
devant  del  disgust  aquest, 
per  rabià  i  itiràl  barret 
al  foc!  i  jaixò  que's  nou  d'are! 
*      {Trelent'Se'l  sombrero  de  copa,  l  passejant- 
se  agitat.) 

Elv.         S'aixeca  i  va  al  costat  de  donya  Paula, 
dient-li  amb  molt  carinyo:) 
£Estàs  millor? 

(Donya  Paula  amb  el  cap  senyala  que  «sí,» 
i  amb  mímica  manifesta  desitjós  d  anarsen.) 
Elv.  Diu  que  vol         [A  Teodor.) 

anar-se'n. 
Teod.  iSanta  paraula! 

Manca  es  tarde  cuando  llega, 
Elv.         Si  anessis  per  un  carruatge... 
Teod.        Dóna!  iSi  és  aquí  al  girar! 

{un  cotxe  per  quatre  passes? 
Vaja...  aixís...  veu?  dóna,  veu? 

[Donya  Paula  torna  a  darli  l  bras.) 
Paula  Ai!  (Aixecada.) 
Teod.  Fesnos  llum  per  la  escala. 

(Elvira  encén  la  palmatoria  i  es  disposa  a 
fer  llum.  Donya  Paula  i  Teodor  es  dispo- 
sen a  caminar.  Teodor  diu  convencent  a 
donya  Paula:) 
Teod.        |Si  a  vostè  Thi  va  passar 
el  que  are  a  sa  filla  passa! 
Es  el  camí  que  hem  de  fer... 
Les  noies  son  per  casar-se. 
(Donya  Paula  mostra  ganes  de  dir  alguna 
cosa  a  Elvira:)  Teodor  ho  evita.) 
Elv.  Mamà,.. 

Teod.  Dóna,  i  are  íquè 

rhi  vol  dir  que  ella  no  sàpiga? 
Anèm.  Torno  desseguida.        {A  Elvira.) 
{Caminen  ires  passos  cap  al  fons.  Elvira 
s  'ha  quedat  darrera.  Donya  Paula  es  gira, 
es  desprèn  de  Teodor,  s'adelanta  iabrassa 
a  Elvira.) 

Teod.        4I  are?  jVaja  una  abrassadal 

(Teodor les  separa,  torna  a pendre'l  bras  de 

donya  Paula  i  diu:) 
Anem 

[Caminen  els  dos  cap  al  fons  seguits  d'El- 
vira; donya  Paula  es  gira  a  mirar-la  i 
aquella  diu  amb  veu  plorosa:) 
Elv.  fa  vinc,  ja,  mamà. 

{Caminen  dos  passos  més.) 
Teod.        (iSembla  que  vaig  de  reata!) 

{Van  caminant;  donya  Paula  es  gira  tot  so- 
vint. Al  ser  al  foro  dona  una  mirada  al 
llit,  arrenca  un  fort  plor,  i  desapareix  pe  l 
foro  obligada  per  Teodor.  Elvira  va  se- 
guint aixugant-se'ls  ulls  i  amb  la  palma- 
toria  a  la  mà.) 


ESCENA  Ví 

DoN  Ignasi,  entra  poc  a  poc. 

Haurà  entrat  quan  io  sortia... 

Però  ino  hi  ésl  (Mirant  la  escena.) 

iTant  se  vall 
Aquest  llum  és  bon  senyal 
de  que  ha  viugut.  No  s'hauria 
pas  encès  per  ell  tot  sol... 
Serà  allà,  hi  sento  burgit. 
{Què  faré?..  Em  ficaré  al  llit. 
Sí,  sí,  ja  hi  estic  resolt. 

(Treient-se  el  barret,  la  levita,  e/ mi  lla, 
corbata,  etc. 
Això  és  treure-s'ho  amb  llestesa... 
Are  les  botes...  ah!  així. 

(Treient-se-les  i  deixant-les  a  terra.) 
«Arriba!»  que  pot  veni.       (Pujant  al  llit.) 

{Un  cop  dintre' l  llit  tapa  la  obertura  amb  les 
cortines,  i  al  cap  d' un  moment  treu  el  bras 
i  llensa  els  pantalons  a  la  cadira  de  més 
aprop  del  llit.  Després  treu  el  cap  per  entre 
les  cortines  i  diu:) 

Preparems  per  la  sorpresa 


ESCENA  VII 

IGNAST5  dintre'l  llit,  i  Elvira 

[Des  de^l fons.) 
Elv.         (Sí;  he  fet  bé  de  deixà  aprop 
de  la  porta'l  llum;  vindrà 
aviat  ell,  i  el  trobarà... 
[Pobres  mares!  Ja  és  un  cop...  (Baixa.) 
Quant  la  filla  han  educat 
i  es  jove  i  fa  goig,  per  paga 
surt  un  home,  potsé  un  plaga, 
i'ls  la  pren  del  seu  costat. 
Però  mirant-ho  ben  bé, 
£és  això  un  mal?  No  senyo... 
en  Teodoro  té  raó, 
«és  el  camí  que'm  de  fé.» 

{Treient-se  algún  obgecte  com  agulles, 
flors,  etc. 

{Què'n  trec,  doncs,  de  dar-me  pena? 

Les  mares  tenen  pubilles... 

les  pubilles  altres  filles... 

El  mon  és  una  cadena. 

La  gent  mort;  si  no's  casés 

ningú,  el  món  s'acabaria  .. 

sí,  sí,  dec  teni  alegria... 

I  després...  jo  tinc  entès 

que  a  Adam  i  Eva  va  di 'Is  Déu: 

—Casats  als  homes  vull  veure  .  — 

i  sent  Déu  bé  '1  tinc  de  creure. 

jfa  és  vritat  que  no'm  sab  greu!  {Rient.) 
Ignasi.      (Treient  el  cap  que  porta  cubert  amb  un  mo- 
cador lligat  al  clatell.) 

(iVeiam...  lo  crec  que  no  és  ella..  ) 
Elv.         Treiem-s'ho,  que  aquell  no  diga... 

(Treient-se  arrecades.  etc.) 
Ign.  {Vamos,  deu  sé  alguna  amiga; 

sempre 'n  té:  ja  és  cosa  vella.) 
Elv.         i  tenir-se  de  llevar 

tant  dematí..  iquin  recreo! 
Ign.  (  Ha  anat  amb  ella  al  Liceo; 

el  vestit  ho  diu  ben  clar.) 
Elv  L*  esperaré  aquí  sentada.         (S' assenta.) 

Are  ja  no  pot  tardar. 

lAl  fi'ns  hem  pogut  casar!  (Alsant  la  veu.) 
Ign.  (A  la  cuenta  ja  es  casada.) 

Elv.  M'ha  semblat  que  l'hi  passaba 

la  ràbia  per  tot  allò 

dels  cotxes;  jo  crec,  per  ço, 

que  era  que  dissimulaba. 

Si  en  lloc  d'està  inconvenient, 

jo  rhi  hagués  respost  a  bones... 

iSempre  hem  de  perdre'ns  les  dònes 

per  contestar  malamentl 
Ign.  (íNo  vél) 

Elv.  M'  hi  hauré  d' humiliar, 

que  no  tinguèm  mala  diada 
de  nuvis. 

IgU.  (Nuvis?  Peniada! 

i  Sí,  sí,  és  nuvial  i)a  ho  veig  clar! 
£S*  haurà  mudat  la  tunanta? 
Sí,  sí;  aquest  llit  no  és  el  meu. 
Es  dels  nuvis...  jvalga'm  Déu! 
Elv.  (Passejant  la  vista  pe' Is  mobles.) 

iQue  tonta;  per  cent  quaranta 
duros,  aquella  xicota 
vendre's  tot  aquest  moblat! 
Ign.  (Sí,  sí,  vaja;  m'he  tallat. 

Si  vé'l  nuvi'm  destarota. 

M'haig  de  procurar  vestir 

i  escapar-me  pe'ls  darreres. 

Sort  que  ja  sé  les  tasqueres.) 

(Allarga'l  bras  afora  pel  capsal  del  llit, 

procurant  heure  Us  pantalons.) 
(Ai!  iNo  puc!) 
Elv.  Tarda  a  venir. 

(Ignasi  allarga  més  el  bras,  al  fi  heu  els  pan- 
talons, i  al  retirar-los,  traboca  un  frasquet 
de  la  tauleta  de  nit,  que  rodola  i  cau  a 
terra.  Elvira  gira'l  cap,  se  sorprèn  al  acte, 
però  es  sossega  desseguida.) 
cQuè  ha  estat  això?  Ah!  Es  ell  que  ha  en- 

[trat. 

i  s'ha  ficat  amb  cuidado 
al  llit...  iL'hi  dura  l'enfado! 
iVaja,  noi,  ja  t'hi  atrapat!  (Pauseta.) 
Teodoro!  (Carinyosament.  Pauseta.) 

No  vol  respondre. 

Noi! 

Ign.  (Sí;  espera  una  miqueta.) 

{Des  del  llit  apart.) 
Elv.         (O  és  enfado  o  fa  brometa. 
Jo  ho  sabré.) 

{Treu  del  candelab re  V  espelma  que  hi  cre- 
ma i  s' acosta  de  puntetes  al  llit.  Al  mo- 
ment que  aparta  les  cortines  del  pabelló, 
Ignasi  bufa  i  li  apaga'l  llum.  Elvira 
xiscla  i  fuig  a  l altre  part  del  prosceni, 
caient-li  i  espelma  dels  dits.  Escena  fosca. 
Ignasi  salta  desseguida  del  llit  amb  el  pan- 
talon posat,  però  amb  el  mocador  lligat  al 
cap  de  la  mateixa  manera.) 
Elv.  Ai!  (Fugint.) 

Ign.  (Em  pogués  fondre.) 

Elv.         Vajal  iNo  siguis  criatura! 

{Ignasi  bufa,  anant  per  darrera  del  llit,  la 
llum  del  globo  de  xinxeta.) 
Ign.  Are  això.  (Bufa.) 

Elv.  iTorna  resposta! 

(Cal  No  respòn;  a  ell  li  costa, 
més  quan  s'enfada,  li  dura.) 
{Ignasi  busca  a  les  palpentes  la  roba:  troba 
la  corbata  i  se  la  lliga  de  qualsevol  mane- 
ra, després  amb  prou  pena  trova  Vermilla 
i  se  la  posa.) 
Ign.  (Aprofitèm  la  foscor. 

Les  botes...  després...  fan  ruido.) 
Elv.         Aquest  susto  no  l'olvido. 
Ign.  (Em  pren  pe*l  nuvi...  Millor.) 

Elv.         iVamos,  encén  llum,  dolent! 

Jo  no  sé  cap  on  girar-me. 
Ign.  (Vés  que  jo  pugui  escapar-me. 

jSi  m'ho  cordo  malament!) 

{Per  V  ermilla  que  no  's  cordaba  bé.) 
Elv.  jSi  jo  tingués  mistos,  rai! 

Digues,  £què  tal  la  mamà? 
{L'has  acompanyada?  {Està 
més  tranquila? 
Ign.  Sí.  {Estrafent  un  xic  la  veu.) 

Elv.  íAí,  ai! 

Veus?  Ta  estàs  enrogallat; 

ia  t'ho  deia  jo  al  sorti: 

-  Abriga't;  fa'l  fret  molt  fí  ~ 

iNo  m'has  cregut?  T'ho  has  trobat. 

Ignasi  que  hahía  trobat  la  levita,  se  la  posa 
equivocant-se  de  mànigues,  i,  cremat^  diu:) 
Ign.  ()a'm  cremen  aquest  dimoni 

de  mànigues.) 
Elv.  íFsís  el  mut? 

Ign.  Are!  {Posant-se  la  levita.) 

Elv.  jNo  siguis  tossuti 

Ign.  Are,  a  calsar. 

{Buscant  a  les  palpentes  les  botes,  topa  amb 
una  cadira.  Li  surt  alguna  beta.) 
Ign.  {Topant.)      jSant  Antoni  1 

Elv.         (Va  a  encendre  llum;  ja's  commou.) 

{Ignasi  va  buscant  les  botines  per  terra.) 

(iQuè  no  r encéns?  No  s' hi  veu.  {Pauseta.) 

No?  Doncs  m'hi  assento. 

{S'assenta  en  una  cadira  que  ha  trobat  a  les 
palpentes.) 

Ign.  (Bé:  sèu 

hasta  que  jo't  diga  prou.) 
Elv.  Veig  que  estàs  de  mala  lluna. 

Daria  tot  el  del  món, 

perquè '1  disgust  del  faetón 

no  hagués  passat. 
Ign.  (iT^'n  tinc  unal) 

{Trobant  una  botina  de  les  que  s'ha  tret 
Teodor.  Se  la  posa.) 
Elv.  Vaja,  mussol,  enraona... 

Una  molts  cops  es  subleva... 
Ign.  {Vejent  que  la  botina  no  li  entra.) 

(Ai!  iValga'm  Déul  |Si  no  és  meval) 
Elv.         Calles?  {Mig  enfadada.) 

Ign.  {Trobant  una  botina  de  les  seves.) 

(íAh!  No  és  tant  bufona 

aquesta!)  {Tocant-la.) 
Elv.  iPer  tal  friolera 

em  deixes  així  olvidada? 
Ign.  (Ta'n  tinc  una  de  posada  )  {Posant-se-la.) 

Elv.         Quan  hi  han  pujat,  jo  no  hi  era. 

No 'Is  hi  podia  dir  pas 

que  baixessin  del  carruatge; 

era  dà  un  xasco... 
Ign.  Malviatgel  (No  trobant  V  altre  botina.) 


~  27  - 


Elv.         —  Que  hi  replicat  -  tú  diràs. 
Després  ja  me^n  penedia; 
ja  sabs  que sé  respectà... 
(Ignasi  ha  estat  buscant  i  trobant  consecuti- 
vament les  botines  de  Teodor.  Se  les  ha 
probades  sense  resultat,  probant  en  la  se- 
gona d' assentar-se  a  terra  per  a  fer  més 
forsa.  En  tal  posició,  marejat,  diu  apart:) 
Ign.  (i Ai,  Recristol  |A  n'aquí  hi  ha 

tota  una  sabateria!) 
Elv.         iI  m'has  pogut  olvidàl  (Acostant-se  a  ell.) 

TraidorI  ifo  tant  que  t'estimo! 
Ign.  (Ai,  ai,  ai!  Are  vol  mimo.) 

Elv.  F^em  les  paus.  Dona'm  la  mà. 

Ign.  (Vaja:  Dem-li,  i  mentrestant 

veuré  si  amb  el  peu  la  trovo.) 
(Acostant-se  a  ella,  que  Vhiprèn  la  mà  men- 
tres  ell,  dret,  amb  el  peu  sense  botina  bus- 
ba  per  terra. ) 

Elv.         (Mimo.)  Bé.  iEts  tossut  i  no  t'ho  aprobol 

Vaja;  {et  vas  desenfadant? 
Ign.  No. 

Elv.  iTambé  ets  massa  pesat! 

Ign.  (Si  de  esta  escapo  i  no  muero...) 

Elv,         Digues  «sí».  |No  vull  més  fuero! 
Ign.  Sí. 

Elv.  Doncs,  vaja,  s'ha  acabat. 

Are,  encén  llum. 

(Deixant  la  mà  de  Ignasi  que  torna  a  passar 
les  mans  per  terra  buscant  la  botina.) 
Ign.  (M'atropella.) 
Elv.         El  ser  tant  fosc  dona  esglai. 

(Ignasi  ha  tocat,  buscant  per  terra,  el  peu 
d  ella,  i  creient  que  és  la  seva  botina,  la 
agafa  i  estira.) 
Ign.  (Ah!  !ía  la  tinc! 

Elv  |Ai,  ai,  ai!  [Fugint.) 

laN.  (Batúa!  |Si  era  '1  peu  d'ella!) 

Elv.  iQuina  gràcia! 

Ign.  (Trobant  la  seva  botina.)  Veja'm...  sí...  ara 

la  tinc...  crec  que  sento  obri... 

(Amb  la  botina  a  retaló  procura  corre  en  va- 
ries direccions.) 
Per'quí  no...  és  millor  per'llí... 
Elv,         dQuè  fas? 

(Ignasi,  al  fugir  per  la  porta,  topa  amb 
Pembà  i  després  amb  el  llit.) 

Ign.  (|Ai,  aü...  lem  costa  cara!) 

{Desapareixent  ràpidament  per  la  segona 
porta  esquena,  amb  la  mà  al  front  figu- 
rant que  rhi  fa  mal  del  cop  que  ha  dat  a 
la  paret.  L  actor  que  desempenyi  el  paper 
de  Ignasi,  es  lliure  de  fer  en  aquest  final 
d  escena  iot  el  que  cregui  convenient.  Al 
talent  de  tal  artista  es  deurà  gran  part  del 
efecte) 

Elv.        "  {Cridant-lo  amb  suavitat) 

Teodoro!  Et  trobo  una  pila 
estrany...  jo  no  sé  el  que't  fas. 
(En  aquest  moment  entra  Teodor  pe'l  foro 
amb  la  palmatoria  encesa  a  la  mà.  Elvira 
queda  com  alelada.) 

ESCENA  VIII 
Elvira  /  Teodor 

Teod.        Vajal  lAl  fí  t'alegraràs! 

Ta  mare  ja  està  tranquila. 
Elv.         (lAi,  ai!)       {No  comprenent  el  que  passa.) 
Teod.  Està  fent  pregaries, 

li  ja'm  tens  aquí!  |Ta  arribo! 

Con  tan  plausible  motivo, 

té:  vaig  a  fer  lluminàries. 

{Amb  la  palmatoria  encén  totes  les  espelmes 
del  candelabre.) 
Elv.  (iSerà  que  vol  fer  brometa 

i  fa  veure  que  ara  ha  entrat?) 

Teodoro! 
Teod.  Què? 
Elv.         {Acostant-s'hi.)  La  vritat. 

(i  Arribes  are? 
Teod.  Elvireta! 

£què  hem  de  riure? 
Elv.  De  debò. 

Teod.       Sí,  doncs. 
Elv.  i  Ai,  pobre  de  mí' 

Teod.       íQuè  tens? 

Elv.  Que  hi  ha  un  home  aquí. 

Teod.        Es  clar  que  hi  és,  sent-hi  jo. 

Elv.         No,  tú. 

Teod.        {Exaltant-se.)  iUn  altre? 

Klv.  Per  supuesto. 

Teod.        íN' estàs  certa? 

Elv.  Hi  he  parlat. 


-  29  - 


Teod.        iQuatre  hores  que  soc  casat 
i  ja'm  volen  pendrel  puestol 

Elv.         i  és  dintre  casa. 

Teod,  Aixís  rai. 

Tinc  el  revòlver  aquí. 
(Treienl-lo  del  calaix  de  la  tauleta  de  nit.) 

Elv.         iTeodoro,  per  Déu!.. 

Teod.  De  mí 

ningú  se'n  ha  burlat  mai. 

Elv.         íQuè  vols  fer? 

Teod.  Registrà'l  pis, 

i  en  trobant-lo,  [per  ell  prega! 

Elv.         Que  pot  matar- te  ell;  sossega... 

Teod.        Deixa'm!  |No  pot  quedà  aixís! 

iPrimé  aquest  costat!        {El  de  la  dreta.) 

La  criada 
dorm  allà.  Tanca't  amb  ella. 

Elv.         iQue't  matarà!  [Detenint-lo.) 

Teod.  iNo'm  fa  mella! 

Deixa'm!  (Se^n  va  furiós  per  la  dreta,  re- 
vòlver en  mà.) 

Elv.  iNit  més  desgraciada! 

(Se^n  va  per  la  primera  porta  esquerra,) 


ESCENA  IX 

DojN  Ignasi,  encare  amb  el  mocador  al  cap 

Ign.  Mosca!  Revòlver  en  mà; 

aixís  que 'm  tro  vi;,  em  forada... 

Anton.      (Dins.)  Socorro! 
Ign  Crits}  Nada,  nada. 

Potsé  aquí  no'm  trobarà. 
(Obra  la  porta  del  armari,  s'hi  fica  i  torna 
a  tancar  ràpidament,  mentres  entra  pe'l 
foro  Antonet  cridant  ^socorro»  i  corrent 
sense  res  al  cap.) 


ESCENA  X 

Antonet,  després  Teodor,  després  Elvira  /  Ramona 

Anton.      Du  revòlver,  íont  m'amago? 
jSi  m'atrapa  soc  difunt! 
Ah!  jAl  armari! 

{Obra  t  armari  i  thi  dona  una  empenta  Ig- 
nasi des  de  dins.) 

iJa  n'hi  ha  unl 

Elv.         Ail  {Sorpresa  de  tots.) 

Aquí.    {Ficant-se  sota'l  llit,  al  mateix  mo- 
ment que  entraba  Teodor,  i  el  veu.) 
jEm  veui  Ai! 

{Sortint  de  sota'l  llit  per  C altre  costat  i 
veient  que  Teodor  l  hi  apunta'l  revòlver.) 
Teod.  iJo't  daré'l  pago! 

[Antonet  anaba  a  fugir  per  la  primera  porta 
esquerra  i  topa  amb  Elvira.  Antonet  pro- 
cura amagar-se  detràs  d'ella.) 

Élv;  [Topant,) 

Anton.  Defensi'm,  senyoreta. 

Elv.         i  No  tiris,  perillo  jo!  {Passant  al  altre  costat.) 

(Are  entra  Ramona  amb  cargolillos  de  pa- 
per en  els  cabells  del  front.) 

Ram.         iQuè  passa?  Antonet! 

Anton.  Ramonal 

Teod.        dQuí  és? 

Ram.  Es  el  meu  xicot. 

Anton.      Sí,  senyor. 

Elv.         {Apart.)      (Per  mí  era  un  altre 
la  veu  que  sentia.) 

(/  amb  certa  por,  va  mirant  per  tot  sense  que 
ho  notin  els  demés  personatges.) 
Teod.  £l  doncs? 

Anton.  Veurà... 
Teod.  Parli! 
Anton,  fo  so  un  quinto 

que  he  desertat  avui. 
Teod.  BòI 
Anton.     Aquí  aprop  per  agafar -me 

han  vingut,  i  per  favor, 

ella  m'ha  amagat. 
Ram.  Dispensi. 
Teod.        dQúè  s'estaba  aquí  al  cantó? 
Anton.  Sí. 

Teod.  Doncs  buscabem  a  un  lladre. 

Ram.         iHo  veus? 

Teod.  Passant  ho  he  vist  prou 

Torni  al  quartel,  no  s'apuri; 
dongui  una  satisfacció. 
Anton.      (dl  aquest  home  de  l'armari? 

No  m'embolico.) 
Teod.  Valori 

{Elvira,  que  buscant  s' ha  acostat  al  llit,  fa 
un  xiscle  agut  i  baixa  al  prosceni  a  reu- 
nir-se amb  Teodor,) 


-  31  - 


Teod. 
Elv. 

Teod. 
Ram. 

Teod. 

Anton. 

Teod. 

Elv. 

Teod. 

Elv. 

Teod. 


Ram. 
Elv. 


Teod 

Elv. 
Ram. 
Teod. 


Anton. 

Teod. 

Anton. 

Tots 
Anton. 

Teod. 

Elv. 

Teod. 


iQuè  hi  ha? 

jUna  bèstia  estranya 

sobre 'J  llit! 

iJa  és  cremadorl 
iVol  dir?  {Acostant-se  al  llit.) 

Ail  {Veient-ho.) 
Vejam.  (Acostant-s'hi) 
i  Ai,  mare!  {Que  també  s'hi  acosta  ) 
iSembla  uu  gripau;  si  que  és  grosi 
No'l  toquis. 

Deixa'm  convencé. 

Fuigl 

Ramona,  porta  Us  molls. 

jNo  guanyarèm  prou  per  sustosl 

iLa  sogra!  {La  bèstia  .  Vos!   (71  Antonet.) 

Aquí'ls  té.  {Dant  els  molls  a  Teodor.) 
Que  no  t'escapi. 

(Tots  s' aparten  de  por.  Algun  dels  personal- 
ges  s'enfila  en  una  cadira.  Teodor,  amb 
molt  tiento,  ha  acostat  al  llit  i  agafa  amb 
cuidado  la  suposada  bèstia,  treient-la  pen- 
jant dels  molls.) 

|Ia  la  tinc!  lAcostèus  tots! 

|Ai,  Déu!  iSi  és  una  perruca!  (Admiració.) 

íDe  qui  és? 

(Sembla  del  senyor.) 
Serà  vostè  que  la  duia 
per  tapar-se  això, 

{Senyalant  el  cap  afeitat  d' Antonet  i  llensant 
la  perruca,) 

Ai,  no,  no 

il  doncs? 

Si  no'm  comprometen,  {Molt  baix.) 
els  diré  una  cosa. 

Cóm?  {Acostant-se  a  Antón.) 
lA  aquell  armari  hi  ha  un  home! 

(Amb  misteri.) 

iXJn  altre? 

ila  seràn  dos! 

{Dirigint-se  al  armari  Tots  es  col·loquen  a  la 
part  oposada.) 

Si  surt  de  bones  a  bones 

des  d'are  ja  té'l  perdó; 

si  tinc  de  venir-lo  a  treure, 

no  s'hi  aaiagarà  altre  cop. 

(S' obren  les  portes  de  r armari  i  salta  a  C  es- 
cena Ignasi  amb  el  cap  pelat.) 


32  - 


ESCENA  DARRERA 


Diis  i  DoN  Ignasi,  com  s  ha  dit 


Ign. 

Ram. 

Ign. 

Teod. 

Ram. 

Elv. 
Teod. 


Anton. 
Teod. 


Ign. 
Teod. 

Ajíton. 
Ign. 
Ram. 
Ign. 


Teod. 


iDéu  els  guardi 

iSi  és  don  Ignasi! 

Ramona! 

iQxxí  és? 

El  senyor 
que  habitaba  aquest  pis. 

(Comprenen-fho.)  Vajal 
I  ha  vingut...  Ja  ho  comprenc  tot.  (Rient.) 
Al  fi  descubert  T enredo...        (A  Elvira.) 
(A  Anton,  que  tenia  un  peu  sobre  la  perruca,) 
Si  és  servit,  íyo\  fè'l  favor 
que'm  trepitja  la  perruca  ? 
j  Ai,  sí!  {Ignasi  la  cull.) 

Quedarèm  ben  sols.        {A  Elvira.) 

{TocaU  despertador.) 
iEl  despertador!  jLes  quatre! 
Vejam  qui  no's  torna  boig. 
Apa!  CambiaH  eltratje, 
i  corrents  a  la  estació.  (A  Elvira  enfada.) 

{Elvira  comensa  a  arreglar-se  per  a  sortit.) 
cQuè  té? 

Que  marxèm,  nosaltres. 
Dormien  al  llit,  vostès. 

Prou. 

Però  £on  és  la  meva  dóna? 
A  Madrit,  amb  don  Ramón. 
Es  amic  meu.  Demà  hi  corro. 
Hi  marxo  demà  a  les  nou. 
{Teodor  dona'l  bras  a  Elvira,  i  diu  dirigint- 
se  al  públic:) 
;No'm  dongnin  V  enhorabona! 
Si  la  comèdia 'Is  agrada 
i  aquí  un  aplauso  ressona, 
itrobarèm  felissa  i  bona 
aquesta  nit  desgraciada! 


FI  DE  LA  COMÈDIA 


Obres  de  JOAN  MOLAS  I  CASAS 

Que's  troven  de  yenda  en  la  Llibreria  de  BONAVÍA  i  DURAN 

Carrer  Boquería,  20  -  BARCELONA 


Freu 

Ral  per  duro,  comèdia  original  en  3  actes    ....  2 

De  Nadal  a  San  Esteve,  comèdia  original  en  2  actes  .  l'SO 

La  mà  de  Finglès,  comèdia  original  en  3  actes  (1).    .  2 
El  cant  de  ía  Marsellesa,  sarsuela  original  d'aparato 

en  3  actes  ,    .    .    .    .  1 

El  rellotge  del  Montseny,  sarsuela  original,  de  màgica 

en  4  actes  |2)   1 

De  la  terra  al  sol,  viatje  original,  de  gran  espectacle, 

en  3  actes  (2)   1 

El  Rústic  Bertoldo,  comèdia  d'aparato,  en  4  actes  (3).  2 

Bertoldino,  comèdia,  d'aparato  en  4  actes  (3) .    ...  2 

Les  devanadores,  viatje  estrany  en  3  actes.  (Arreglo)  1 

Les  ques,  sarsuela  original  en  2  actes  (2)   1 

] Caramboles!,  comèdia  original  en  un  acte   1 

I  Endevant  les  atxes,  comèdia  original  en  un  acte  .    .  1 

Les  festes  de  Barcelona,  revista  original  en  un  acte  .  0\óO 

Les  guanteres,  juguet  còmic-líric  original  en  un  acte.  1 

Lo  xiu...  xiu  ..,  parodia  en  un  acte   0'5Q 

1  La  sortija!,  comèdia  infantil  original  en  un  acte    .    .  O'D0 

El  senyor  del  tercer  pis,  comèdia  en  un  acte  ....  1 

Cèrcol  de  bota,  parodia  en  un  acte   1 

El  bando  de  l'Alcaldia,  parodia  en  un  acte  0'50 

Una  senyora  sola,  comèdia  en  un  acte   1 

La  nit  de  nuvis,  comèdia  en  un  acte   0'50 

La  hortolana  del  Born,  sarsuela  en  2  actes  .....  0^50 
Quatre  casats  i  un  viudo,  comèdia  en  un  acte  .       .  .1 

La  ratlla  torta,  parodia  en  un  acte  .   1 

Baralla  de  pesqueteres...,  parodia  en  un  acte  ....  1 


f 


( 1 )    Kij  colaboració  amb  D  Frederic  3oIer  (  Pitarra.  ) 

i  2)    Jd.  id.  amb  Narcís  Campmaijy. 

(.5)   Id.  id.  amb  els  senyors  Poler  i  Fcliíi  i  Codina. 


